मेष लग्न हो और राहू अष्टम में हो अर्थात वृश्चिक राशि में हो तो जब राहू का गोचर बारहवें भाव में होता है और ऐसे में उसकी युति गुरु से भी हो जाय तो इसे प्रेत दोष की श्रेणी मे गिना जाता है। ऐसे में वह किसी एक्सीडेंट में मरने वाले व्यक्ति का नाम लगाकर कहने लगता है कि उसके ऊपर उस मृत व्यक्ति का प्रभाव है। वह अजीब-अजीब सी आवाजें निकालने लगता है। किसी की बात नहीं मानता। बार-बार बाहर भागने की कोशिश में रहता है। कहीं से कूद जाना चाहता है। कोई पकडना चाहे तो उत्तेजित होकर मारपीट करने लगता है। गाली-गलौज या जबरजस्ती करके अपनी बात मनवाना चाहता है। बिना खाए-पिए भी ताकतवर बना रहता है।